গতানুগতিক আলোচনার ডাল-পালা বিস্তৃত না করে সরাসরি বলতে চাই- আমাদের চিত্রজগত সমকালীনতা হারিয়েছে। চলচ্চিত্রে সমকালীনতা না থাকার কারণেই দর্শক হল বিমুখ। হয়তো অনেকেই বলতে চাইবেন- বর্তমানে বাংলা চলচ্চিত্র নির্মাণ ও প্রদর্শনে সর্বাধুনিক ক্যামেরা, এডিটিং প্যানেল, ভিএফএক্স-এ্যানিমেশন, মাল্টিমিডিয়া প্রজেক্টর ইত্যাদি ইত্যাদির ব্যবহার প্রমাণ করে আমাদের চিত্রজগত সমকালীন।